****

 **วันที่ 4 พฤศจิกายน 2567**

**DAD ชวนประกวดภาพถ่าย "สวนสวยลอยฟ้า" ศูนย์ราชการเฉลิมพระเกียรติฯ แจ้งวัฒนะ**

บริษัท ธนารักษ์พัฒนาสินทรัพย์ จำกัด หรือ DAD Asset Development ขอเชิญชวนนักเรียน นักศึกษา และประชาชน ร่วมประกวดภาพถ่ายสวนในศูนย์ราชการเฉลิมพระเกียรติ ๘๐ พรรษา ๕ ธันวาคม ๒๕๕๐ ถนนแจ้งวัฒนะ ใน**หัวข้อ "สวนสวยลอยฟ้า"** ซึ่งเป็นสวนที่ตั้งอยู่ในอาคารจอดรถ D และอาคารจอดรถ A ชิงรางวัลมูลค่ารวมกว่า 106,000 บาท พร้อมถ้วยรางวัล โดยแบ่งผู้ประกวดออกเป็น 2 ประเภท ได้แก่ 1. ประเภทนักเรียนหรือนักศึกษา และ 2. ประเภทประชาชนทั่วไป

ผู้สนใจสามารถยื่นเอกสารสมัครด้วยตนเอง ได้ตั้งแต่แต่วันที่ 4-29 พฤศจิกายน 2567 (วันราชการ) เวลา 08.30 -17.00 น. โดยส่งใบสมัครและภาพถ่าย "สวนสวยลอยฟ้า" ที่เคาน์เตอร์ประชาสัมพันธ์ ชั้น 1 อาคารธนพิพัฒน์ ศูนย์ราชการเฉลิมพระเกียรติฯ ดาวน์โหลดใบสมัครและศึกษารายละเอียดเพิ่มเติมที่ QR Code กิจกรรม และ https://www.dad.co.th/detail.php?p=ldHU4jut หรือ <https://www.facebook.com/share/p/186ipPNWQN/> และ https://www.facebook.com/share/p/1RgtCXxQoS/ข้อมูลเพิ่มเติมสอบถามส่วนประชาสัมพันธ์ DAD โทร. 0 2142 2264

สวนลอยฟ้าอาคารจอดรถ D และอาคารจอดรถ A เป็นพื้นที่สีเขียวแห่งใหม่พัฒนาขึ้นโดย บริษัท ธนารักษ์พัฒนาสินทรัพย์ จำกัด หรือ DAD Asset Development ตามนโยบาย ดร. นาฬิกอติภัค แสงสนิท กรรมการผู้จัดการ DAD ที่ต้องการเพิ่มพื้นที่สีเขียวให้เป็นพื้นที่สาธารณะ สามารถเปิดให้แก่ข้าราชการ พนักงาน และประชาชนทั่วไป ได้ใช้ประโยชน์เป็นพื้นที่สันทนาการที่สะดวกสบายและเป็นศูนย์เชื่อมต่อและเปลี่ยนถ่ายการจราจร โดยเชื่อมต่อกับระบบขนส่ง ทั้งรถโดยสารสาธารณะ รถไฟฟ้าสายสีชมพู สถานีศูนย์ราชการเฉลิมพระเกียรติ มาเชื่อมต่อกับสถานีรถ EV Shuttle Bus ที่บริการวิ่งรับ-ส่ง ผู้มาติดต่อราชการภายในศูนย์ราชการเฉลิมพระเกียรติฯ

สวนดาดฟ้าอาคารจอดรถ A มีขนาดพื้นที่ 5,872 ตารางเมตร พัฒนาขึ้นภายใต้แนวคิด Welcoming Garden พร้อมลานกิจกรรม เพราะสวนแห่งนี้มีทางเดิน Skywalk เชื่อมต่อรถไฟฟ้าสายสีชมพู สถานีศูนย์ราชการเฉลิมพระเกียรติ และสวนดาดฟ้าชั้น 11 อาคารจอดรถ D ซึ่งเชื่อมต่อกับอาคารจอดรถ A สวนแห่งนี้มีขนาดพื้นที่กว่า 2,789 ตารางเมตร ตกแต่งเป็นสวนเกษตรลอยฟ้า Urban Farming หรือฟาร์มเกษตรสำหรับคนเมือง นอกจากนั้นด้านหน้าของอาคารจอดรถ D ยังมีสวนสาธารณะขนาดพื้นที่ 1,701 ตารางเมตร โดยทุกสวนเปิดให้ประชาชนทั่วไปได้ใช้บริการเป็นสถานที่พักผ่อนยกระดับคุณภาพชีวิต

 -----------------------------------------------

#สวนลอยฟ้า #นาฬิกอติภัค #ธนารักษ์พัฒนาสินทรัพย์ #ศูนย์ราชการ #ศูนย์ราชการเฉลิมพระเกียรติ #ประกวดภาพถ่าย #แจ้งวัฒนะ #อาคารจอดรถD #อาคารจอดรถA

ส่วนประชาสัมพันธ์ โทร. 0 2142 2264